Боз-Жалпак, суусу

Боз-Жалпак, суусу - Жети-Өгүз районундагы суу, Баралбас суусунун бир курамы. Узундугу 30 км, алабынын аянты 486 км2. Какшаал кырка тоосунун түндук капталынан башталып, Боз-Жалпак өрөөнү аркылуу түндук-чыгышты карай агат. Кара-Бел суусу менен кошулуп Баралбас суусун түзөт. Алабынын деңиз деңгээлинен орточо бийиктиги 3600 м. Ири куймалары: Кулжа-Төр, Кызыл-Чиркөө, Бедел, Кара-Бел, Миңтеке (оң). Алабында жалпы аянты 26,5 км2 келген 26 мөңгү бар. Жылдык орточо чыгымы 3–4 м3/сек, эң көбү май–июнда, азы февралда байкалат. Өрөөнү жайыт.

 Колдонулган адабият 
 Кыргызстандын географиясы/Мамлекеттик тил жана энциклопедия борбору. Бишкек: 2004 ISBN 9967-14-006-2

 Интернеттеги шилтемелер 
 Боз жалпак ойдуңу

Категория:Кыргызстандын суулары‎
Категория:Жети-Өгүз району
Категория:Тумар-2011